ગુરુવારે સવારથી ડાંગ જિલ્લા પંથકમાં અવિરતપણે ખાબકી રહેલા વરસાદના પગલે લોકમાતાઓમાં અંબિકા, ખાપરી, પૂર્ણા અને ગીરા નદીઓ સતત દસમા દિવસે ઘોડાપૂર આવતા ધસમસતા પાણીના પ્રવાહમાં ગાંડીતુર બની બંને કાંઠે વહેતી થઇ હતી, જેના પગલે આ નદીઓને સાંકળતા ૧૬ થી વધુ કોઝવે કમ પુલોમાં માનમોડી કોઝવે, ઘોડવહળ કોઝવે, સુસરદા કોઝવે, ધુળચોંડ, સતીવાંગણ કોઝવે, ગાયખાસ કોઝવે, પાંડવા કોઝવે, બંધપાડા, ચવડવેલ, ગૌહાન, જોગથવા, આહેરડી, ખેરીન્દ્રા કોઝવે કમ પુલો સવારથી જ ઊંડા પાણીના ધસમતા પ્રવાહમાં બપોર સુધી તથા અમુક કોઝવે સાંજ સુધી ગરક જ રહેતા ૩૫ થી વધુ ગામડાંઓ જિલ્લાના વહીવટી મથકેથી સંપર્ક વિહોણા બની વિખુટા પડયા હતા, જેના કારણે થાળે પડેલું જનજીવન ગુરુવારે પણ પ્રભાવિત બની અસરગ્રસ્ત બન્યું હતું.